דוד גוטליב

דוד גוטליב (14 בנובמבר 1944 - 6 בדצמבר 2008) היה מתמטיקאי ישראלי-אמריקני.

ביוגרפיה
בשנת 1965 החל גוטליב ללמוד לתואר ראשון במתמטיקה באוניברסיטת תל אביב. בשנת 1970 קיבל תואר שני בהצטיינות יתרה מאוניברסיטת תל אביב במתמטיקה שימושית וב-1972 היה הסטודנט הראשון שקיבל תואר דוקטור במתמטיקה שימושית מאוניברסיטת תל אביב.
 
גוטליב היה מרצה וחוקר במחלקה למתמטיקה שימושית של המכון הטכנולוגי של מסצ'וסטס בשנים 1975-1972), ועבד כמדען מחקר בנאס"א (1976-1975). כיהן כ-Associate Member בנאס"א בשנים 1998-1974.

בין השנים 1978 ל-1985 שימש כפרופסור במחלקה למתמטיקה שימושית באוניברסיטת תל אביב, כולל כהונה כראש המחלקה. 

משנת 1985 כיהן כפרופסור במחלקה למתמטיקה שימושית באוניברסיטת בראון, שבפרובידנס, רוד איילנד. הוא היה יושב ראש המחלקה בין השנים 1999-1996.

גוטליב עסק בפיתוח של שיטות מסדר גבוה ושיטות ספקטרליות לפתרון נומרי של משוואות דיפרנציאליות חלקיות, עם עניין מיוחד בנושאים הקשורים לבעיות תלויות-זמן ויציבות.

לגוטליב הוענקו שני תוארי דוקטור לשם כבוד, מטעם אוניברסיטת אופסלה ואוניברסיטת פריז 6. הוא זכה להיות חבר הן באקדמיה הלאומית למדעים של ארצות הברית (מ-2007) והן באקדמיה האמריקאית לאמנויות ולמדעים. בשנת 2008 נשא את הרצאת SIAM Von Neumann לשנה זו.

לאורך השנים כתב מאמרים רבים, וכן היה שותף לכתיבתם של שני ספרים:
 Numerical Analysis of Spectral Methods—Theory and Applications, with S. Orszag
 Spectral Methods for Time Dependent Problems, with J. Hesthaven and S. Gottlieb

קישורים חיצוניים

 דוד גוטליב באתר אקדמיה הלאומית אמריקאית למדעים
 דוד גוטליב, באתר אוניברסיטת בראון 
 קורות חיים של דוד גוטליב, באתר אוניברסיטת בראון
 דוד גוטליב, באתר נאס"א

הערות שוליים

מתמטיקאים ישראלים
בעלי תואר דוקטור מאוניברסיטת תל אביב
סגל אוניברסיטת תל אביב: מתמטיקה ומדעי המחשב
מקבלי תואר דוקטור לשם כבוד מאוניברסיטת אופסלה
מקבלי תואר דוקטור לשם כבוד מאוניברסיטת פריז
ישראלים שנולדו ב-1944
ישראלים שנפטרו ב-2008
אמריקאים שנפטרו ב-2008